Ulf Guttormsen

Ulf Johan Guttormsen (født 1942) er en norsk politiker (Ap) og fagforeningsleder fra Trondheim. Han var stortingsrepresentant for Sør-Trøndelag i to valgperioder fra 1989 til 1997.

 Liv og virke 
Han gikk i lære som mekaniker ved Ørens mek. i Trondheim. Han videreutdannet seg som maskin- og skipstekniker og begynte i 1968 som reparatør ved Siemens i Trondheim.

Guttormsen ble tillitsvalgt ved Siemens og senere distriktssekretær i LO i Trondheim og i LO-forbundet Norsk Jern- og Metallarbeiderforbund, deretter regionsekretær i Fellesforbundet.

Guttormsen var medlem av Sør-Trøndelag fylkesting fra 1984 og medlem av fylkesutvalget fra 1988. På samme tid var han leder i Trondheim forente arbeiderparti og nestleder i Sør-Trøndelag arbeiderparti.

Fra 1989 til 1997 var Guttormsen stortingsrepresentant i to valgperioder. Den første perioden satt han i Stortingets kirke- og undervisningskomité, den siste i Stortingets næringskomité. Han var saksordfører da Stortinget behandlet reformen av den videregående opplæringen (Reform 94) og av fagopplæring i arbeidslivet. 

Guttormsen ble utfordret av AUF-leder Trond Giske i nominasjonen foran stortingsvalget i 1997. Guttormsen tapte andreplassen og ble nominert på en usikker femteplass på Arbeiderpartiets liste.Adresseavisen 4. september, 25. oktober, 20. november og 9. desember 1996. Han trakk seg fra listen noen måneder senere.Adresseavisen 14. mars 1997 og 28. september 2002.

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for Sør-Trøndelag
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Ap-politikere i Sør-Trøndelag
Kategori:Norske fagforeningspersoner
Kategori:Personer fra Trondheim kommune